Webshop rendeléskor az eVIR rendszer készletkezelésének beállításai

Az eVIR rendszerben a webshop rendelések kezelése a készletkezelési beállítások függvényében történik. Ezek a beállítások meghatározzák, hogyan történjen a rendelések fogadása és a készletkezelés a webshopon keresztül érkező rendelések esetén.

A külső webshopoknál a Webshop connector → Beállítás → Webshop menüpont alatt a Rendelés letöltés működés mezőben megadható, hogy hogyan működjön a rendelések fogadásakor a készletkezelés.

A belső webshopnál a Webshop → Beállítás → Webshop működés menüpont alatt a Rendelés módja mezőben lehet beállítani.

Készletkezelés működése

Cikktörzsből
A rendelésben szereplő termékek a raktárkészlettől teljesen függetlenül kerülnek rögzítésre, nem csökkentik a készletet.

Előny: Minden rendelés tétel rögzítésre kerül, függetlenül a készlet állapotától.

Hátrány: Könnyen problémát okozhat, hogy ebben az esetben nem tud érvényesülni pl. a „kifutó” termék azon tulajdonsága, hogy nem jelenik meg a listában elfogyott állapotban, hiszen ilyen módban soha nem fogy el magától. A rögzített rendelésekhez a Rendelés raktármozgás segítségével lehet legegyszerűbben tömegesen készletet foglalni.

Raktárból
A rendelésekben szereplő tételeket csak a raktárkészletből szolgálja ki a webshop.

Előny: Valós idejű készlet foglalás történik, így a rendelés állapota azonnal teljesíthetővé válik.

Hátrány: Ha nincs elég termék készleten, akkor nem sikerül a rendelés rögzítése.

Raktárból, ami nincs, azt cikktörzsből
Ez az alapértelmezett működés, amivel normál esetben működik a rendszer, ez veszi legjobban figyelembe a termékeknél beállított működést. Ebben a módban a rendelés mindenféleképpen rögzítésre kerül.

Előny:A rendelésben szereplő mennyiségeket megpróbálja elsősorban a webshophoz tartozó raktárból kielégíteni (raktárközi mozgás a rendelés raktárába). Ha a készletet meghaladó mennyiség szerepel a rendelésben, akkor azokat az aktív termékeket cikktörzsből adja hozzá. Fontos, hogy cikktörzsből nem adható el inaktív termék, ezért azokat mellőzni fogja a program.

Hátrány: Azok a termékek, amelyek nem elérhetők a raktárban, a cikktörzsből kerülnek hozzáadásra, ami külön kezelést igényelhet.

Tétel beszállítótól
A rendelésekben szereplő termékek közvetlenül a beszállítótól kerülnek beszerzésre.
A webshop beállítások űrlap Beszállító Partnerid mezőben megadott partnerhez készül egy beszállítói rendelés.

Előny: Biztosítja, hogy minden rendelés rögzítésre kerüljön, függetlenül a raktárkészlettől.

Hátrány: Hosszabb átfutási idő, mivel a termékeket be kell szerezni a beszállítótól.

Kapcsolódó oldalak:

Cikkek láthatósága a webshopon

Webshop cikk beállítások

Webshop modul

Külső webshop üzemeltetése